Rapala

Rapala VMC Oyj, on suomalainen, kansainvälisesti tunnettu yritys, jonka perusti Lauri Rapala 1930-luvulla. Rapala on maailman johtava uistimien, kolmihaarakoukkujen, kalastajantarvikkeiden ja fileointiveitsien valmistaja ja myyjä. Rapalalla on myös vahva maailmanlaajuinen markkina-asema muissa urheilukalastuksen tuotekategorioissa ja se on yksi Pohjoismaiden johtavista ulkoilu-, metsästys- ja talviurheilutuotteiden jakelijoista. Konsermin jakeluyhtiöverkosto on alan kattavin.

Historia:

Tarinan mukaan saalistavia kaloja Päijänteellä seuratessaan Lauri Rapala huomasi petokalojen kiinnostuvan haavoittuneen kalan vaappuvasta liikkeestä. Itsensä kalastajana elättänyt Rapala keksi rakentaa kertakäyttöisten muikkusyöttien tilalle haavoittuneen pikkukalan liikkeitä matkivan vaappu-uistimen.

The Original Floater -uistin syntyi 1936. Rapala työsti uistimenaihion suutarinveitsellä korkkipuusta, hioi sen hiekkapaperilla ja päällysti uistimen suklaalevyn tinapaperikääreellä. Hän suojasi uistimen vielä vedeltä filminegatiiveista sulatetulla kerroksella. Ensimmäinen Rapalan kalaa onnistuneesti imitoiva vaappu oli syntynyt.

Nykyisin yritys myy vieheitä 140 maahan, yhteensä 20 miljoonaa kappaletta vuodessa. Rapala-konserniin kuuluvat myös puukkoja valmistava Marttiini, viehevalmistajat Blue Fox, Storm ja Lurh Jensen sekä suksimerkki Peltonen.

Uistin- ja viehemalleja
Rapalan palkituista tuotteista suosituin on balsapuusta valmistettu mutua imitoiva uistinmalli, the Original Floater.

Pintavesivieheet:

Pintavedessä, alle metrin syvyydessä, uiviin vieheisiin kuuluvat esimerkiksi Skitter Pop, Skitter Prop, Skitter Walk, X-Rap Subwalk, Gliding rap, Twitchin' Rap, Jointed Nirha ja X-Rap Walk.

Keskisyvän veden vieheet:

Keskisyvään (1-3 metriä) sukeltaviin vieheisiin kuuluvat the Original Floater, Long Cast Minnow, CountDown, X-Rap, Shallow Shad Rap Runner, Husky Jerk, X-Rap Jointed Shad, Rattlin' Rapala, Jointed Shad Rap, Shad Rap Deep Runner, Dives-to Series, Super Shad Rap, Glass Fat Rap, Dives-to Flat, CountDown Super Shad Rap, X-Rap Shad, Minnow Rap, Mini Fat Rap, Team Esko, Tail Dancer, Husky sekä Fat Rap.

Syvän veden vieheet:

Yli kolmeen metriin sukeltaviin vieheisiin kuuluvat Magnums, Down Deep Husky Jerk, Saltwater Sliver, X-Rap Magnum 30, Deep Tail Dancer sekä trolls-to.